በካራማራ ተራራ ላይ የአቶ መለስ መታሰቢያ ፓርክ ተመሰረተ
አዲስ አበባ፤ ነሐሴ 1/2005 (ዋኢማ) – ታላቁ መሪ አቶ መለስ ዜናዊ የተሰውበትን አንደኛ አመት ምክንያት በማድረግ በጅጅጋ ከተማ አቅራቢያ በሚገኘው ታሪካዊው የካራማራ ተራራ ላይ የመታሰቢያ ፓርክ መመስረቱ ተገለጸ።የክልሉ ርዕሰ መስተዳደር አቶ አብዲ መሀሙድ ኡመር፣ የክልሉ የስራ ኃላፊዎች የጅጅጋ ከተማ ነዋሪዎች፤ ወጣቶችና ሴቶች በተዘጋጀው የመታሰቢያ ፓርክ በመገኘት አገር በቀል ችግኞችን ተክለዋል፡፡ የችግኝ ተከላዉ እየተካሄደ ያለዉ ጠቅላይ ሚኒስትሩ ለአረንጓዴ ልማት መስፋፋት ትተዉት ያለፉትን አሻራ ለማስቀጠል ነዉ፡፡የክልሉ ርዕሰ መስተዳደር አቶ አብዲ መሀሙድ ኡመር በፕሮግራሙ ላይ እንደተናገሩት “የኢትዮጵያ ህዳሴ በአረንጓዴ ልማት በዘላቂነት ይሳካል” በሚል የቀድሞ ጠቅላይ ሚኒስትር መለስ ዜናዊ አንደኛ አመት መታሰቢያ ለአንድ ወር የችግኞች ተከላ ይካሄዳል።አቶ መለስ ዜናዊ የአርብቶ አደሩ ህብረተሰባችን የንጹህ መጠጥ ውሃና መልካም አስተዳደር ተጠቃሚ እንዲሆኑ ያስቀመጡትን ራእይ ዳር ለማድረስ የክልሉ መንግሥት በትኩረት እየሰራ መሆኑንና በእርሳቸዉ የተጀመረው የአረንጓዴ ልማት ንቅናቄ በሁሉም ዘንድ ተጠናክሮ ሊቀጥል ይገባል ብለዋል ርዕሰ መስተዳድሩ፡፡የክልሉ እንስሳት፤ ሰብልና ገጠር ልማት ቢሮ ኃላፊአቶ አብዲሪሳቅ አሊ በበኩላቸው በከተማው አቅራቢያ በአራት ሄክታር መሬት ላይ በተቋቋመው ፓርክ ውስጥ 5ሺ ሀገር በቀል የዛፍ ችግኞች መተከላቸውን ገልፀዋል፡፡ታላቁ መሪ አቶ መለስ ዜናዊ የተሰውበትን አንደኛ አመት ለማክበር የከተማ ነዋሪዎች በመኖሪያ ቤታቸው፣ በመንገዶች ዳርና በተቋማት ውስጥ በስማቸዉ የችግኝ ተከላ በማካሄድ ላይ ናቸዉ።እንደ ኢዜአ ዘገባ ኢዜአበችግኝ ተከላው የተሳተፉ ነዋሪዎች የችግኝ ተከላ መካሄዱ የተራቆተ መሬትን በደን ለመሸፈንና ተስማሚ የአየር ንብረት ለመፍጠር፣ አፈርን ከመሸርሸር ለመከላከል ስለሚረዳ ከመትከል ባሻገር ችግኞቹን የመንከባከብ ኃላፊነትንም መውሰድ እንደሚገባ አሳስበዋል፡፡